שגרירות ישראל במוסקבה

שגרירות ישראל במוסקבה היא הנציגות הדיפלומטית העיקרית של מדינת ישראל ברוסיה. השגרירות שוכנת ברחוב בולשאיה אורדינקה 56 בראיון (רובע) יאקימנקה, מוסקבה. מאז 2024, שגרירת ישראל ברוסיה היא סימונה הלפרין.

 היסטוריה 
היחסים הדיפלומטיים בין ברית המועצות ישראל כוננו לראשונה במאי 1948. ביוני של אותה שנה הוקמה לראשונה במוסקבה נציגות רשמית של מדינת ישראל, שהוגדרה אז צירות (ולא שגרירות). בראשה עמדה גולדה מאיר, לימים ראש ממשלת ישראל.

ב-1953 - בעקבות משפט הרופאים, הפיגוע בצירות הסובייטית וניתוק היחסים הדיפלומטיים בין ברית המועצות לישראל - נאלץ הציר הישראלי דאז, שמואל אלישיב, לעזוב את מוסקבה. ב-20 ביולי 1953, לאחר מותו של סטלין, נמסרה הודעה על חידוש היחסים, והציר אלישיב הגיש מחדש את כתב האמנתו. ב-1954 הועלה דרג היחסים בין המדינות והנציגות הפכה לשגרירות.

ביוני 1967, בעקבות מלחמת ששת הימים, נותקו היחסים בין המדינות, והשגרירות נסגרה. 

ישראל המשיכה לשלם שכירות עבור בית השגרירות במוסקבה, וישראל יוצגה על ידי מחלקת אינטרסים בשגרירות הולנד. ביולי 1987 אישרה ברית המועצות למשלחת קונסולרית ישראלית בת ששה חברים לחדש את פעילותה במוסקבה, תחת המנדט של בדיקת תפקודה של מחלקת האינטרסים. המשלחת פעלה בתחילה מתוך מבנה שגרירות הולנד, ובמאי 1989 עברה לבניין שגרירות ישראל הישן.

בדצמבר 1991 חודשו היחסים הדיפלומטיים בין ישראל לברית המועצות, ואריה לוין מונה לשגריר ישראל במוסקבה. לאחר התפרקות ברית המועצות וכינון יחסי ישראל–רוסיה, הפך לוין לשגריר ישראל ברוסיה. במקביל פתחה רוסיה שגרירות משלה ברמת גן, שלאחר מכן עברה לרחוב הירקון בתל אביב.

ראשי הנציגות לדורותיהם 
מניין/מספר תמונה  שם  תקופת כהונה  הערותציר 70px  גולדה מאיר  1948–1949  בדרג צירציר 70px  מרדכי נמיר  1950–1951  בדרג ציר1 לא ממוסגר|86x86 פיקסלים שמואל אלישיב  1951–1954  מונה לראש הנציגות בדרג ציר. בפברואר 1953, בעקבות ניתוק היחסים, נאלץ לעזוב את מוסקבה. לאחר חידוש היחסים חזר למוסקבה בדצמבר 1953 והגיש מחדש את כתב האמנתו. באוגוסט 1954 הועלה לדרגת שגריר לאחר העלאת דרג היחסים בין המדינות.2 70px  יוסף אבידר  1955–1958 3 70px  אריה הראל  1959–1962 4 70px  יוסף תקוע  1962–1965 5 70px  כתריאל כ"ץ  1965–1967  בין 1967 ל-1991 לא התקיימו יחסים דיפלומטיים רשמיים6  אריה לוין  1991–1992  ב-1990 מונה לקונסול כללי במוסקבה. עם חידוש היחסים הדיפלומטיים מונה לשגריר בברית המועצות, שחדלה בדצמבר 1991 להתקיים. מיכאיל גורבצ'וב לא הסכים לקבל את כתב ההאמנה שלו. בפברואר 1992 הציג כתב האמנה לבוריס ילצין, נשיא הממשלה הרוסית שירשה את ברית המועצות.7 70px  חיים בר-לב  1992–1994  נפטר ב-4 במאי 1994 במהלך כהונתו8 70px  עליזה שנהר  1994–1997 9 70px  צבי מגן  1998–1999 10 70px  נתן מירון 11 70px  ארקדי מילמן 2003–2005 12 70px  אנה אזרי  2006–2010 13 70px  דורית גולנדר  2010–2015 14 70px  צבי חפץ  2015–2017 15 70px  גרי קורן  2017–2019 ממלא מקום    יעקב ליבנה  2019–2020 16 70px  אלכסנדר בן צבי  2020–2024 17 70px סימונה הלפרין  2024–הווה 

ראו גם
נציגויות דיפלומטיות של ישראל בעולם
יחסי ישראל–רוסיה
יחסי ברית המועצות–ישראל
משרד החוץ

קישורים חיצוניים


הערות שוליים

מוסקבה
קטגוריה:יחסי ישראל–רוסיה
קטגוריה:יחסי ברית המועצות – ישראל
קטגוריה:מוסקבה: מבנים
ישראל